[{"text_idx": "#000003", "text": "Rwy\u2019n siw\u0302r nad wyf ar fy mhen fy hun yn dweud bod y flwyddyn academaidd hon wedi bod yn bell o\u2019r hyn yr oeddem i gyd eisoes wedi\u2019i ddisgwyl a\u2019i ddychmygu."}, {"text_idx": "#000004", "text": "Mae\u2019r rhan fwyaf ohonom bellach yn astudio ac yn gweithio o bell yn ein cartrefi, a hefyd yn treulio llawer o\u2019n hamser rhydd ac yn cwblhau llawer o weithgareddau y byddai myfyrwyr fel arfer yn eu gwneud y tu allan i\u2019r cartref yn ein cartrefi."}, {"text_idx": "#000006", "text": "Mae hon wedi bod yn frwydr galed i lawer o fyfyrwyr ledled y DU, ac mae bellach yn bwysicach nag erioed cadw mewn cysylltiad a\u0302\u2019n hanwyliaid a\u2019n ffrindiau, waeth pa mor agos neu mor bell ydyn nhw."}, {"text_idx": "#000007", "text": "Ar hyn o bryd, rwy\u2019n cwblhau blwyddyn ar leoliad yn y Ganolfan Genedlaethol ar gyfer Iechyd Meddwl (NCMH) sydd, hyd yma, yn cael ei chwblhau o\u2019m gliniadur gartref."}, {"text_idx": "#000010", "text": "Un prosiect sydd wedi bod yn hynod ddiddorol yn fy marn i yw ymchwilio i effaith COVID-19 ar iechyd meddwl"}, {"text_idx": "#000012", "text": "Rhagwelir hefyd y bydd y galw am wasanaethau ac adnoddau iechyd meddwl yn cynyddu\u2019n sylweddol, yn ystod ac ar o\u0302l y pandemig."}, {"text_idx": "#000013", "text": "Mae myfyrwyr prifysgol bron yn sicr yn mynd i fod yn un grw\u0302p y bydd angen yr adnoddau hyn arnynt yn fawr, ond mae\u2019n bwysig hefyd bod mesurau yn cael eu rhoi ar waith i geisio cefnogi cymaint o fyfyrwyr a\u0302 phosibl yn ystod y cyfyngiadau symud, gyda\u2019r gobaith y bydd y mwyafrif, os nad pob un myfyriwr, yn ymdopi hyd eithaf eu gallu."}, {"text_idx": "#000014", "text": "Rwyf wedi creu rhestr fach o rai awgrymiadau da sydd wedi fy helpu i, fel myfyriwr, i gynnal iechyd meddwl da yn ystod y cyfyngiadau symud hyn."}, {"text_idx": "#000018", "text": "Mae hyn wedi bod mor bwysig i mi. Mae siarad a\u0302 rhywun sy\u2019n agos ataf bob amser yn codi fy nghalon, p\u2019un a yw\u2019n neges destun neu\u2019n alwad Facetime \u2013 hyd yn oed ar ddiwrnodau lle nad wyf yn teimlo\u2019n gymdeithasol iawn."}, {"text_idx": "#000021", "text": "Gan fy mod ar hyn o bryd yn treulio\u2019r mwyafrif o\u2019r diwrnod yn eistedd wrth ddesg, mae\u2019n bwysig iawn i mi fy mod yn treulio peth amser bob dydd yn heini ac yn symud o gwmpas, naill ai cyn gwaith neu ar o\u0302l hynny."}, {"text_idx": "#000022", "text": "Mae hyn bob amser yn helpu i roi hwb i fy lefelau egni ac yn fy helpu i gysgu\u2019n well yn y nos."}, {"text_idx": "#000027", "text": "Dwi byth yn cyfyngu fy hun rhag unrhyw fwydydd ac yn sicrhau fy mod i\u2019n bwyta 3 phryd da y dydd \u2013 sydd hefyd yn helpu gyda chael trefn ddyddiol."}, {"text_idx": "#000029", "text": "Treulio amser i ffrwdd o fy ffo\u0302n"}, {"text_idx": "#000031", "text": "Fodd bynnag, rwyf wedi sylwi po fwyaf o amser rwy\u2019n ei dreulio ar fy ffo\u0302n, y mwyaf tueddol ydw i o deimlo\u2019n fwy blinedig ac mewn hwyliau gwael."}, {"text_idx": "#000032", "text": "Rwyf nawr yn ceisio atal hyn drwy osgoi edrych ar fy ffo\u0302n am awr cyn mynd i\u2019r gwely er mwyn addasu\u2019n iawn ar gyfer cysgu."}, {"text_idx": "#000033", "text": "Rwyf hefyd yn ymatal rhag mynd ar fy ffo\u0302n wrth wneud gweithgareddau fel cerdded, ymarfer corff, coginio neu gymdeithasu gyda fy nghyd-letywyr."}, {"text_idx": "#000034", "text": "Mae\u2019n anhygoel cymaint mae amser yn mynd heibio\u2019n gyflymach pan nad ydych chi\u2019n syllu ar eich ffo\u0302n!"}, {"text_idx": "#000039", "text": "Mae fy nghydweithiwr gwaith, Martha, sydd hefyd yn cwblhau ei blwyddyn ar leoliad, wedi rhannu ei chipolwg ar weithio o bell i NCMH, a rhai o\u2019i hawgrymiadau ar gyfer cynnal iechyd meddwl da yn ystod y cyfyngiadau symud."}, {"text_idx": "#000044", "text": "Mae fy iechyd meddwl bob amser ychydig yn waeth yn y gaeaf, ond eleni bu\u2019n rhaid i mi ymdrechu llawer yn fwy i ofalu am fy lles meddyliol gan nad oes gennyf y mecanweithiau ymdopi arferol a\u2019r cyfle i weld ffrindiau a mynd allan i gymryd fy meddwl oddi ar bethau."}, {"text_idx": "#000048", "text": "Mae defnyddio\u2019r myfyrdodau dan arweiniad ap Headspace wedi gwneud imi sylweddoli mai meddyliau yn unig yw meddyliau."}, {"text_idx": "#000051", "text": "Rwyf wedi ceisio cadw fy hun yn brysur trwy ddysgu sgiliau newydd hefyd."}, {"text_idx": "#000053", "text": "Rwyf wedi bod yn ceisio dysgu Almaeneg."}, {"text_idx": "#000054", "text": "Dydw i ddim yn anelu at fod yn rhugl, ond mae\u2019n ffordd dda o greu llwybrau newydd yn eich ymennydd."}, {"text_idx": "#000055", "text": "Rydw i wrth fy modd yn gwylio\u2019r teledu, ond rydw i wir wedi ceisio gwylio\u2019r teledu gyda\u2019r nos yn unig."}, {"text_idx": "#000058", "text": "Rydw i wedi bod yn gwrando ar lawer o bodlediadau."}, {"text_idx": "#000059", "text": "Mae\u2019n braf iawn anghofio am bethau am ychydig a gwrando."}, {"text_idx": "#000063", "text": "Working from home has been tough, but the structure of a 9-4.30 working day (instead of the nocturnal routine I \u2013 and most other students \u2013 used to live before my placement) has really helped my mental health."}, {"text_idx": "#000067", "text": "Mae gweithio gartref wedi bod yn anodd, ond mae strwythur diwrnod gwaith 9-4.30 (yn lle\u2019r drefn yn ystod y nos yr oeddwn i \u2013 a\u2019r mwyafrif o fyfyrwyr eraill \u2013 yn arfer ei dilyn cyn fy lleoliad) wedi helpu fy iechyd meddwl yn fawr."}, {"text_idx": "#000068", "text": "Mae wedi rhoi mwy o ymdeimlad o bwrpas i mi hefyd. Felly rwy\u2019n credu bod trefn arferol wedi bod yn bwysig iawn."}, {"text_idx": "#000070", "text": "Nid ydym wedi esblygu i fod yn gyfyngedig i\u2019n cartrefi gyda chyswllt cymdeithasol cyfyngedig ac eistedd wrth ddesg, gan edrych ar liniadur am fwyafrif y dydd."}, {"text_idx": "#000071", "text": "Rydym wedi esblygu i fod o gwmpas eraill, i fod yn yr awyr agored yn aml ac i deimlo\u2019n rhydd."}, {"text_idx": "#000076", "text": "Mae Jasmine yn fyfyriwr seicoleg ym Mhrifysgol Caerdydd ac ar hyn o bryd mae'n fyfyriwr lleoliad gyda NCMH."}]